กบง.ถกแผนนำเข้า LNG-โรงไฟฟ้าชุมชม 21 ต.ค.นี้ ก่อนเสนอกพช. กลางพ.ย.
กบง.ถกแผนนำเข้า LNG-โรงไฟฟ้าชุมชม 21 ต.ค.นี้ ก่อนเสนอกพช. กลางพ.ย.
กบง.ถกแผนนำเข้า LNG-โรงไฟฟ้าชุมชม 21 ต.ค.นี้ ก่อนเสนอกพช. กลางพ.ย.
18 ต.ค. 2562

นายกุลิศ สมบัติศิริ ปลัดกระทรวงพลังงาน เปิดเผยว่า การประชุมคณะกรรมการบริหารนโยบาบพลังงาน (กบง.) ในวันที่ 21 ต.ค.นี้ จะมีการพิจารณาแผนการจัดหาและนำเข้าก๊าซธรรมชาติเหลว (LNG) จากตลาดจร (spot) ของการไฟฟ้าฝ่ายผลิตแห่งประเทศไทย (กฟผ.) หลังจากที่ประชุมคณะกรรมการกฟผ. เมื่อวันที่ 16 ต.ค.62 ได้อนุมัติแผนการเปิดประมูลจัดหา LNG ดังกล่าว เพื่อนำเข้าจำนวน 2 ลำเรือ ในปริมาณรวม 1.4 แสนตัน เพื่อมาใช้กับโรงไฟฟ้าบางปะกงและโรงไฟฟ้าวังน้อย ของกฟผ.
ทั้งนี้ กบง.จะพิจารณาแผนนำเข้า LNG ดังกล่าวทั้งด้านผลกระทบต่อค่าไฟฟ้าประชาชน และระยะเวลาการนำเข้า ซึ่งเมื่อกบง.พิจารณาแล้วเสร็จ ก็จะต้องนำเสนอต่อคณะกรรมการนโยบายพลังงานแห่งชาติ (กพช.) ที่มีนายกรัฐมนตรีเป็นประธานพิจารณาอีกครั้งประมาณกลางเดือนพ.ย.ต่อไป ซึ่งเบื้องต้นกฟผ.อยู่ระหว่างเปิดประมูลจัดหาผู้นำเข้า LNG จากตลาดจร ซึ่งมีผู้แสดงความสนใจแล้ว 41 ราย และคาดว่าจะคัดเลือกผู้ชนะประมูลได้ในเดือน พ.ย.ก่อนจะสามารถนำเข้าได้ภายในปลายปีนี้
นอกจากนี้ ที่ประชุม กบง.ยังจะพิจารณารายละเอียดการดำเนินโครงการโรงไฟฟ้าชุมชนด้วย ซึ่งหลังจากนั้นจะนำเสนอต่อ กพช. ในช่วงกลางเดือนพ.ย. เพื่อพิจารณาอนุมัติก่อนจะขับเคลื่อนโครงการต่อไปด้วย